Die romantiese sangpaar Rudi Claase en Corlea Botha is tans ongetwyfeld die gewildste duetpaar in Suid-Afrika – en nie sonder rede nie… Die liefe blom nie net in die “regte” lewe vir diΓÇÜ paartjie nie, maar hul stemme vul mekaar so uitstekend aan dat hulle die liefde werklik op ‘n ongekende manier besing.
Hy het reeds op die ouderdom van vier jaar begin klavierspeel en van 12-jarige ouderdom af begin sing. Hoewel hy ‘n kranige klavierspeler is, is dit eintlik sy talent om liedjies te skryf wat hom aanvanklik op die hoogste sport van die musiekbedryf laat stelling inneem het.
Rudi het reeds meer as 4 500 liedjies vir van ons land se topsangers geskryf. Verlede jaar het hy die Tempo-toekening gekry vir die lied wat hy vir Juanita du Plessis geskryf het, Tussen Woorde, wat haar verkope verby dubbelplatinum gestoot het.